ΓΛΩΣΣΑ Β΄ΔΗΜΟΤΙΚΟΥ

Να διαβάσεις µε προσοχή το κείµενο και να κάνεις όλες τις εργασίες που ακολουθούν.

ΚΕΙΜΕΝΟ: Ουράνια τόξα

 Αν κάποτε κοιτάξεις ένα ουράνιο τόξο, θα αναρωτηθείς πώς βρέθηκαν στον ουρανό όλα αυτά τα ζωντανά χρώµατα.

 Οι αρχαίοι Έλληνες πίστευαν ότι αυτά τα τόξα από χρώμα ήταν σημάδια που

έστελναν οι θεοί για να προειδοποιήσουν τους ανθρώπους ότι θα ξεσπάσουν πόλεμοι ή θύελλες. Οι αρχαίοι Σκανδιναβοί πίστευαν ότι ήταν η γέφυρα που χρησιμοποιούσαν οι θεοί για να κατεβαίνουν στη γη. Άλλοι μύθοι έλεγαν ότι στην άκρη κάθε ουράνιου τόξου περίμενε ένας θησαυρός.

 Όμως, όσο όμορφα και αν είναι τα ουράνια τόξα, δεν είναι μαγικά ούτε μπορείς να περπατήσεις πάνω τους. Στην πραγματικότητα, είναι απλώς χρωματιστό φως. Τα εφτά χρώματα είναι πάντοτε τα ίδια και εμφανίζονται µε την ίδια σειρά: κόκκινο, πορτοκαλί, κίτρινο, πράσινο, γαλάζιο, βαθύ μπλε και µοβ.

 Το ουράνιο τόξο εμφανίζεται συχνά μετά από καταιγίδα ή λίγο πριν αυτή σταματήσει, όταν ο ήλιος λάμπει και πάλι, αλλά υπάρχει ακόμα βροχή στον αέρα.

(Η πρώτη µου εγκυκλοπαίδεια, Γη και περιβάλλον, τόµος 1, εκδόσεις Πάπυρος, διασκευή)

1. Να βάλεις σε κύκλο τη σωστή απάντηση.

Το κείμενο µας μιλά:

α) για αρχαίους μύθους

β) για θησαυρούς

γ) για ουράνια τόξα

δ) για χρώματα

2. Να βάλεις σε κύκλο τη σωστή απάντηση.

Το ουράνιο τόξο εμφανίζεται:

α) όταν έχει σύννεφα

β) όταν πέφτει κεραυνός

γ) όταν έχει δυνατό ήλιο

δ) μετά από καταιγίδα

3. Να κυκλώσεις τη λέξη σωστό ή λάθος δίπλα από κάθε πρόταση, ανάλογα µε τις πληροφορίες που δίνονται στο κείμενο.

α) Το ουράνιο τόξο είναι γενικά κακό σημάδι για τους ανθρώπους. α.Σωστό β. Λάθος

β) Το ουράνιο τόξο είναι ένα φυσικό φαινόμενο, στο οποίο α.Σωστό β. Λάθος

βλέπεις χρωματιστό φως.

γ) Το ουράνιο τόξο είναι ένα άλυτο μυστήριο για τους επιστήμονες. α.Σωστό β.Λάθος

δ) Το ουράνιο τόξο το συναντάς µόνο στους μύθους και στα παραμύθια. α.Σωστό β.Λάθος

4. Από τις παρακάτω λέξεις να κυκλώσεις εκείνες που ανήκουν στην ίδια οικογένεια µε τη λέξη φως:

φωτεινό φωνή φωτοβολίδα

 φωλιά φωτίζω

5. Να βάλεις σε κύκλο τον τίτλο που ταιριάζει περισσότερο στην πιο κάτω παράγραφο:

 Όμως, όσο όμορφα και αν είναι τα ουράνια τόξα, δεν είναι μαγικά ούτε μπορείς να περπατήσεις πάνω τους. Στην πραγματικότητα, είναι απλώς χρωματιστό φως. Τα εφτά χρώματα είναι πάντοτε τα ίδια και εμφανίζονται µε την ίδια σειρά: κόκκινο, πορτοκαλί, κίτρινο, πράσινο, γαλάζιο, βαθύ μπλε και µοβ.

α) Τα μαγικά ουράνια τόξα

β) Το ηλιακό φως

γ) Τα γνωρίσματα των ουράνιων τόξων

δ) Το γαλάζιο του ουρανού

6.Ζωγράφισε ένα δικό σου ουράνιο τόξο, προσέχοντας τη σειρά των χρωμάτων.